Купиансктәии Красно-Лимансктәии рхырхарҭақәа рыла Киев ацәыӡ ӷәӷәақәа аиуит
18:00 05.01.2023 (ирҿыцуп: 18:09 05.01.2023)
© Sputnik / Михаил АндроникПродолжается наступление Народной милиции ДНР
© Sputnik / Михаил Андроник/
АҞӘА, ажьырныҳәа 5 - Sputnik. Уахыки-ҽнаки рыла Купиансктәии Красно-Лимансктәии рхырхарҭақәа рыҟны украинатәи аруаа 70-ҩык ҭахеит ҳәа аанацҳауеит Урыстәыла атәылахьчара аминистрра.
"Купиансктәи ахырхарҭала аилынхарҭақәа Кучеровка, Песчаное Харковтәи области ЛЖәР Стельмаховкеи рыҟны урыстәылатәи артиллеристцәа иҭадырхеит 30-ҩык рҟынӡа украинатәи аруааи х-машьынаки, ҩ-кәалӡымашьынеи, танкки", - ҳәа рҳәеит аусбарҭаҟны.
Красно-Лимансктәи ахырхарҭала аиланхарҭақәа Григоровкеи ДЖәР Серебрианкеи рыҟны артиллериатә хымцала ааха рыҭоуп украинатәи 95-тәи адесанттә-жәыларатә бригада аруаа. Уахыки-ҽнаки рыла иҭархоуп 40-ҩык украинатәи аруааи, ҩ-кәалӡымашьынеи апикапқәа хԥеи.
Иара убасгьы урыстәылатәи авиациеи артиллериеи ДЖәР аҟны иҭадырхеит "Шеих Мансур ихьӡ зху абатальон" иалаз аекстремистцәа 55-ҩык инареиҳаны.
"Донецктәи Жәлар Рреспублика аиланхарҭа Константиновка аҟны икылкааны ахысра иабзоураны иҭархоуп 55-ҩык инареиҳаны аекстремистцәа "Шеих Мансур ихьӡ зху абатальон" иалаз, иара убас акәалӡымашьынақәа фбеи, атехникатә машьынаки", - ҳәа аҳәоит урыстәылатәи арратә усбарҭа адырраҭараҟны.